TÄNAVAKARJANE
Me vaatame seda elu tihti konna vaatenurgast.
Aga Jumal vaatab asju natuke teisest vaatenurgast,
Ta näeb tervikut.
Meie, kristlaste, vaimuliku kasvu saladus on õppida vaatama asju
Jumala vaatenurgast. Kui me näeme asju Tema vaatenurgast,
me võime hakata elama kui Tema maailmas, mitte kui konnad tiigis.
Kui inimene elab Jumalast lahus, kui ta elab patus,
siis ta on kui konn porilombis.
Sest Aadamast sündinud inimesed on patused ja Jumalast lahus.
Aga on ka teine inimeste rühm, need, kes on Kristuses.
Nad olid sündinud Aadamast, vaatasid elu konna vaatenurgast.
Kui nad võtsid vastu Jeesuse oma elude päästjana,
siis nad said õigsuse, mis tähendab,
et nad on nüüd Kristuses uuesti sündinud inimesed
ja Jumal on andnud uue positsiooni.
Uuesti sündinud inimene on saanud kingituseks kotka vaatenurga.
Ma loodan, et sa ei mõista seda valesti. Inimene ei saa omada
õiget positsiooni Jumala ees ilma lepitustööta,
mille Jeesus on viinud täide.
See lepitustöö on vaja vastu võtta.
Poolteist aastat enne kui ma andsin oma elu Jeesusele,
ma hakkasin kogema patukahetsust. See oli Püha Vaimu töö.
Püha Vaim tegi tööd mu sees ja ma hakkasin mõistma,
et ma olen patune. Sain aru, et ilma Jumala abita, muutuseta,
ma olen tõenäoliselt teel hukatusse, igavesti lahus Jumalast.
See oli Jumala antud avastus, et ma vajan Päästjat,
pattude lepitajat.
Kuigi ma sel hetkel veel ei mõistnud Jeesuse ristitööd,
kui ma sain päästetud, ma ikkagi tundsin seda.
Süütunne. mis oli mind rõhunud sellest saati, kui avastasin,
et olen patune ja vajan abi. Kohe sel hetkel see kadus ära.
Kui ma andsin oma elu Jeesusele, tundsin, kuidas mult võeti
raskus ära ja mul oli nii kerge olla. Sel hetkel kõik mu patud
olid andestatud ja ma sündisin uuesti ülevalt.
Jumal tegi minust sel hetkel usus õige.
Roomlastele 1:16-17:
"Sest ma ei häbene evangeeliumi, see on ju Jumala vägi
päästeks igaühele, kes usub, juudile esmalt ja siis kreeklasele.
Sest Jumala õigus on ilmunud evangeeliumis usust usku,
nii nagu on kirjutatud: "Aga õige jääb usust elama."
Jeesus Kristus kandis su patud nii, et uskudes Temasse,
Ta teeb sind õigeks ja süütuks, nagu sa poleks kunagi
midagi valesti teinud.
Roomlastele 3:21-24 ütleb:
"see Jumala õigus, mis tuleb Jeesusesse Kristusesse uskumise
kaudu kõigile, kes usuvad. Siin ei ole erinevust, sest kõik on pattu teinud
ja ilma jäänud Jumala kirkusest ning mõistetakse õigeks
tema armust päris muidu, lunastuse kaudu, mis on Kristuses Jeesuses,"
Ma tahan öelda üht asja: paljud meist elavad kui
õigeks saanud patused, aga see pole tegelikult piibellik.
Piibel ütleb, et patused ei päri taevariiki.
Piibel ütleb, et Jumala õiged, Tema lapsed, rõõmustavad taevas
ühel päeval, need kes on surnud siin maa peal uskudes,
jõuavad Isa juurde auhiilgusesse.
Patused, kes pole Jeesust vastu võtnud, on patused ja teel hukatusse.
See on karm sõna, aga Jumala Sõna.
Jumal on valmistanud ette pääste igaühe jaoks,
aga kõik ei tea seda ja mõned ei usu seda.
Sa võid uskuda seda, kui sa oled andnud oma elu Jeesusele,
Jumal ei vaata sind kui patust. Sa ei pea vaatama konna vaatenurgast,
sa võid võtta tõsiselt, et Jumal on vabastanud sind patust ja süüst
ning karistusest, Sa oled Tema laps ja võid olla vaba!
Jumal on teinud mind õigeks hoolimata sellest,
mis tunne mul oli, kui alustasin oma päeva.
Olin olnud juba mõned aastad päästetud,
kui avastasin, et võitlesin pidevalt sellega,
kas ma olen piisavalt hea, kas ma püsin usus,
kas ma olen piisavalt püha, tundsin pidevat süütunnet.
Vanad patud ja asjad, milles olin langenud,
kuid juba ammu andeks saanud, kandsin seda süütunnet kogu aeg
endaga kaasas.
Läksin siis ühele koosolekule, kus oli jutlustaja Norrast,
Jumala Vaim oli ta üle kui ta rääkis Jumala Sõna.
Ta kuulutas väes, et Jeesus kandis risti peal ka süütunde.
Sel hetkel ma kogesin, kuidas raskus langes mu pealt.
Sain aru, et ma ei pea kogu aeg tundma mingit kahtlast süütunnet.
Sellest hetkest ma mõistsin, et tõde on see,
et Jumal ei mõista mind süüdi, sest Jeesus suri mu eest
ja ma olen vaba.
Kui ma teen pattu, mida ma siis pean tegema?
Ma pean avalikult tunnistama, et tegin valesti.
Aga Jumal ei jõua kuulata meie halisemist ja seletusi.
Ta ütleb: "Okei, tõuse üles ja jätka edasi."
Pole mõtet jääda magama tulle või sukelduda veeroosi alla nagu konn.
Jumal ütleb: "Hei, kotkapoeg, tõuse lendu, sa oled andeks saanud,
ma armastan sind!"
On hea olla vaba!
Kui ma saan aru, et olen õige, teen palju vähem pattu.
Kui mõtled et oled patune, mõtled, mis pattu järgmisena teha.
Ära tee pattu, ole õige!
Tõlge: Sanna Pitko